सद्‌गुरु: नमस्कारम् कंगना! ये दो चीज़ें आपको एक दूसरे से विपरीत कैसे लग रही हैं? कर्म का मतलब उन सभी चीजों की बची हुई याददाश्त है जो हम शारीरिक रूप से, मानसिक रूप से, भावनात्मक रूप से और ऊर्जा के स्तर पर करते हैं। या दूसरे शब्दों में यह एक ख़ास सॉफ्टवेयर है जिसे आप अचेतन होकर बनाते हैं। यह एक ख़ास मात्रा में याददाश्त है जो अलग-अलग स्तरों पर आपके जीवन को कण्ट्रोल करती है। एक भौतिक याददाश्त है, एक मनोवैज्ञानिक याददाश्त, भावनात्मक याददाश्त और ऊर्जा के स्तर पर भी याददाश्त है, ये सभी चीज़ें एक साथ आपके जीवन को कण्ट्रोल करती हैं। तो याददाश्त का मतलब है, चाहे वो कितनी ही गहरी क्यों न हो, वो सीमित होती है। आपकी याददाश्त की हर चीज़ एक सीमा में बंधी है। तो कर्म एक सीमित घेरा है। उस सीमित घेरे के अन्दर, कर्म बहुत उपयोगी है, यह कई चीजों को सुविधाजनक बनाता है। यह आपको काफी ऑटोमेटिक बनाता है (हंसते हैं) जिससे आप बहुत सी चीजों को आसानी से प्रतिक्रया दे सकें।